Vekjum athygli á breytingum á reglugerð vegna hjálpartækja . Búið er að bæta niðurgreiðslum vegna sítengdra blóðsykursmæla inn í reglurnar , auk þess sem samræmd er niðurgreiðsluprósentan vegna hinna ýmsu hjálpartækja . Hér eftir verður niðurgreiðslan 90% vegna allar hlutanna ( sprautunálar , dæla og fylgihlutir , blóðsykurmælar og -nemar , blóðhnífar , strimlar ) en áður var þetta allt frá 75% og upp í 90% og ekki einfalt að átta sig á því hvaða prósenta átti við hvaða hluti . Og ástæðan fyrir því að búið er að bæta sítengdum blóðsykurnemum inn í reglurnar um niðurgreiðslu er einmitt sú að eftir langa bið er nú loks að verða af því að Freestyle Libre blóðsykurneminn komist hér á markað . Búist er við því að hægt verði að fá slíkt afgreitt í febrúar , en við munum láta vita þegar það er orðið alveg fastákveðið . Bæði þessi atriði eru hlutir sem Samtök sykursjúkra hafa barist lengi fyrir og lagt mikla vinnu í .